III โชว์กำไรปี 64 นิวไฮ 377 ลบ. บอร์ดเคาะปันผล 0.30 บ.-ขาย “TLP-TH” รับเงิน 13 ลบ.
III โชว์กำไรปี 64 โต 132% แตะ 377 ลบ. ทำจุดสูงสุดใหม่ จากปีก่อนกำไร 162.49 ลบ. บอร์ดเคาะปันผล 0.30 บ. ขึ้น XD 26 เม.ย.65 จ่าย 17 พ.ค.65 -ขายหุ้น "เทเลพอร์ต (ประเทศไทย)" หรือ TLP-TH รับเงิน 13 ลบ.
III โชว์กำไรปี 64 โต 132% แตะ 377 ลบ. ทำจุดสูงสุดใหม่ บอร์ดเคาะปันผล 0.30 บ.-ขายหุ้น "เทเลพอร์ต (ประเทศไทย)" หรือ TLP-TH รับเงิน 13 ลบ.
23 ก.พ. 2565

บริษัท ทริพเพิล ไอ โลจิสติกส์ จำกัด (มหาชน) หรือ III รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานงวดปี 2564 มีกำไรเพิ่มขึ้นทำจุดสูงสุดใหม่ เนื่องจากบริษัทมีรายได้ 2,939.2 ล้านบาท เพิม่ขึ้นจากปีก่อนร้อยละ 82.9 โดยปรับเพิ่มขึ้นในกล่มธุรกิจหลักของบริษัท โดยเฉพาะกลุ่มธุรกิจขนส่งทางอากาศที่มีรายได้ปี 2564 กว่า 1,639.90 ล้านบาท เพิ่มขึ้นจากปี 2563 กว่าร้อยละ 79.76
นอกจากนั้นที่ประชุมคณะกรรมการบริษัทฯ เมื่อวันที่ 22 ก.พ.2565 มีมติอนุมัติจ่ายปันผลงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564 เป็นเงินสดในอัตรา 0.30 บาท กำหนดขึ้นเครื่องหมาย XD วันที่ 26 เม.ย.2565 และกำหนดจ่ายเงินปันผลในวันที่ 17 พ.ค.2565
อีกทั้งยังมีมติอนุมัติให้จําหน่ายเงินลงทุนในบริษัท เทเลพอร์ต (ประเทศไทย) จํากัด (TLP-TH) ที่บริษัทฯ ถือหุ้นในสัดส่วนร้อยละ 50 ให้กับบริษัท เทเลพอร์ต คอมเมิร์ซ (ประเทศไทย) จํากัด (TLP-Com) มูลค่า 13.35 ล้านบาท คาดว่าจะดำเนินการจําหน่ายหุ้น TLP-TH ภายในเดือนกุมภาพันธ์ 2565